
Ehitusloa andmine (Kangelaste prospekt L4 // Kangelaste põik).
	

	


1. ASJAOLUD JA MENETLUSE KÄIK
	24.04.2019 ehitisregistri elektroonilisse keskkonda läbivaatamiseks laekus Kangelaste prospekt L4 // Kangelaste põik, Narva  kinnistutele sademeveetorustiku rajamiseks ehitusloa taotlus koos ehitusprojektiga (töö nr 201929, peaprojekteerija VP Projekt OÜ). 

25.04.2019 ehitusloa eelnõu nr 1911271/07882 on genereeritud, menetluse nr 169651 ning  suunatud Arhitektuuri ja Linnaplaneerimise Ametile, Linnamajandusametile, AS-le Gaasivõrk,  AS-le Narva Vesi,  OÜ-le VKG ELEKTRIVÕRGUD kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt tagastatud puuduste kõrvaldamiseks.
28.08.2019 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
27.09.2019 kaasatud isikud kooskõlastasid ehitusloa eelnõu.

Linnamajandusamet kooskõlastas tingimisi märkusega: 
„1.Vormistada kaevetöö- ning vajadusel raieload.
2. Peab olema vormistatud kasutusõigus Narva linna omandis olevate kinnistute kasutamiseks“.

Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „ehitusluba“, millel ehitusseadustiku § 61 lg 2 kohaselt on õiguslik tähendus.


	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib     eelkõige sätestada ehitise või ehitamise keerukusest tulenevad lisatingimused ehitamiseks. 

3. OTSUS
3.1. Anda ehitusluba Kangelaste prospekt L4 // Kangelaste põik, Narva  kinnistutele sademeveetorustiku rajamiseks vastavalt ehitusprojektile (töö nr 201929, peaprojekteerija VP Projekt OÜ).
3.2. Kohustada ehitustööde tellijat täitma kõrvaltingimus, mis on esitatud käesoleva korralduse punktis 1 Linnamajandusameti poolt ning ehitusloal loetletud märkused“.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

